935 aanklagte teen 'Sasolburg-pedofiel' | Maroela Media
935 aanklagte teen 'Sasolburg-pedofiel'
Die middeljarige man van Sasolburg in die Vrystaat wat in 2014 in hegtenis geneem is vir die maak, besit en verspreiding van kinderpornografie, staan tans tereg op 935 aanklagte, wat verkragting en seksuele aanranding insluit.
Maroela Media het vroeër berig die man is op 16 Oktober 2014 in hegtenis geneem nadat die polisie 'n wenk van Interpol ontvang het. Tot dusver is 19 slagoffers tussen die ouderdom van tien en 13 geïdentifiseer.
Brig. Vishnu Naidoo, woordvoerder van die polisie, het gesê die polisie glo daar is nog slagoffers wat opgespoor moet word.
'n Pa van een van die man se slagoffers het verlede jaar aan Maroela Media vertel hoe die man glo sy dogter vir drie jaar lank seksueel gemolesteer en verkrag het elke keer wanneer sy by haar maatjie, die man se dogter, oorgeslaap het. Hy het gesê op die pornografiese materiaal wat glo op die man se rekenaars gevind is, lyk dit asof sy dogter op die meeste van die foto's en beeldmateriaal slaap.
Volgens Naidoo is die 43-jarige man, wie se naam nie bekendgemaak kan word nie om die identiteit van sy slagoffers te beskerm, by sy kantoor in Kew, Johannesburg, in hegtenis geneem. Die polisie het sy kantoor, huis en stoorkamer deursoek en beslag gelê op selfone, skootrekenaars, rekenaartablette, seksspeelgoed, pornografiese DVD's, tydskrifte en meisies se onderklere.
Hy is sedertdien in polisieaanhouding en sal Woensdag in die hooggeregshof in Bloemfontein verskyn.
Naidoo het weereens 'n beroep op ouers gedoen om op die uitkyk te wees vir tekens van mishandeling by hul kinders. "Van die tekens kan 'n skielike verandering in gedrag insluit, merke op die liggaam, ongewone kennis en belangstelling in seks, dissiplinêre probleme en onttrekking van alledaagse aktiwiteite," het hy gesê.
Affies-seun deur bus getref: 'Kritieke 72 uur verby'
Polisie se regstelplan onwettig
Ek glo nie daar is n swaar genoeg straf vir hierdie monster nie. Niks waaraan ek kan dink is erg genoeg nie.
Verwyder die SKUIM uit ons gemeenskap uit. Gooi hom in die tronk dat die ander misdadigers verkieslik moordenaars met hom kan afreken want dis wat hy met die kindertjies gedoen het..hy het hul selfbeeld en innerlike menswees vermoor!!!
Hoe is dit moontlik dat 'n man solank met sulke gedrag kan wegkom en dat ouers van die kinders nie onheil bemerk nie?
Ek wonder net wat laat 'n getroede man oor gaan tot dulke gedrag?
Hofsaak = tydmors, geldmors. Laat hy sit, verkieslik in 'n plek soos die ou donker gat ind ei Kaap by die kasteel – as dit nog bestaan, maar dit klink na die rgete "bêreplek". Hoe kom so 'n monster so lank weg met soveel dade?? Hoe het die ma dan nie geweet wat aangaan of ander grootmense nie? Ek verstaan dit glad nie. Ouers – MOENIE dat jul kinders – seuns OF dogters oorslaap nie – jy kan niemand vertrou nie! Wees maar die nare ouers, jou kind sal jou eendag bedank!